b'\n_START_ARTICLE_\nPoliol\n_START_PARAGRAPH_\nPoliol ialah sebatian kimia yang memiliki berbilang kumpulan berfungsi hidroksil. Sebatian yang memiliki dua kumpulan hidroksil dipanggil sebagai diol, triol bagi sebatian dengan tiga kumpulan hidroksil dan seterusnya._NEWLINE_Biasanya, istilah "poliol" tidak merujuk kepada sebatian-sebatian yang memiliki kumpulan berfungsi lain. Polimer selulosa sebagai contoh tidak kerap dikatakan sebagai sebuah poliol meskipun memiliki banyak kumpulan hidroksil.\n_START_SECTION_\nAlkohol gula\n_START_PARAGRAPH_\nAlkohol gula, sejenis poliol biasanya dihasilkan melalui penghidrogenan molekul gula dan memiliki formula (CHOH)\xe2\x82\x99H\xe2\x82\x82, di mana n ialah 4 hingga 6. Contoh-contoh alkohol gula ialah maltitol, sorbitol dan isomalt.\n_START_SECTION_\nKimia polimer\n_START_PARAGRAPH_\nPolivinil alkohol memiliki formula kimia (CH\xe2\x82\x82CHOH)\xe2\x82\x99H\xe2\x82\x82, di mana n boleh mencecah sehingga beberapa ribu._NEWLINE_Poliol bertindak balas dengan isosianat untuk menghasilkan poliuretana yang digunakan untuk menghasilkan tilam, gentian dan penebat haba.'